อร่อยสะอาดไม่ใส่ผงชูรส รสชาติเหมือนอาม๊าทำให้ทาน คือคำพูดที่ทางร้านใช้เป็นคำพูดโฆษณา ...ผมรู้จักร้านนี้จากรายการโทรทัศน์ได้ยินว่าเจ้าของร้านเป็นดาราลูกครึ่งจีนมาเล ได้ไอเดียเปิดร้านมาจากการที่อยากกินฝีมือแม่ จึงมาเปิดร้าน

ผมไปทานมาเมื่อวันอาทิตย์ ร้านนี้ใกล้บ้านเข้าซอยวัดโพธิแมนหาไม่ยากเลย ช่วงที่ไปบ่ายแก่ๆคนเยอะแต่ไม่เต็มร้าน ไปถึงไม่รอช้าเปิดเมนูจัดมาสี่อย่าง
1.โจ๊กฮ่องกง ...โจ๊กเปล่าๆโรยหมูสับกับไข่เยี่ยวม้าซอย เสริฟพร้อมปลาท่องโก๋กรอบขิงและหอมซอย รสชาติจืดสนิท อาจเพราะไม่ใส่ผงชูรส โดยส่วนตัวผมว่ามันธรรมดาเกินไป ไม่เหมาะสมกับราคาที่ไม่ธรรมดาเลย
2.ถั่วแขกผัดหมูสับจานละ 139 ...จานนี้ผมให้อร่อยเลย ใครมาทานต้องสั่งมาทานนะครับ รสชาติบรรยายไม่ถูก ดูหน้าตาจากรูปเอาแล้วกัน
3.ข้าวผัดหอยเชลล์ ...รสชาติจืดอีกแล้ว หอยเชลล์ที่ใส่มาไม่ค่อยเด่นนักเข้าใจว่าผัดข้าวกับซอสXO หรือน้ำพริกฮ่องกง ...จานนี้สำหรับผมถือว่ารสชาติเฉยๆมาก
4.บะหมี่กุ้งลายเสือผัดซอสXO ...น่าตาน่าทานมากรสชาติถูกปากอาแปะอย่างผมเป็นอย่างยิ่ง อร่อยครับบะหมี่ผัดอยู่ในน้ำซอสXOเหนียวๆกินพร้อมกับกุ้งลายเสือ รสชาติไม่จัดจ้านแต่ก็ไม่ได้จืดเกิน ...จานนี้ผมให้อร่อยเลย
5.อันนี้ เมนูเสริม ซาลาเปาไส้ไหลทอด ...ได้ยินว่าเป็นเจ้าแรกที่ทำ ซาลาเปาไส้ลาวาทอด ก็เลยจัดมาลอง ลูกละ40ครับ ...รสชาติอร่อยแฮะ ไส้ไข่เค็มครีมลาวาไหลเยิ้มออกมา กินคู่กับซาลาเปาเนื้อแป้งกรอปๆนุ่มๆ รสชาติอมหวานคล้ายซาลาเปาที่ทอดกับปลาท่องโก๋ แต่อันนี้แป้งจะหนากว่า ...เมนูนี้ให้อร่อยแบบขอทานอีก

สรุปโดยรวมผมให้สี่ดาวครับเพราะอยากมาทานอีก มีอีกหลายเมนูที่อยากลอง ทั้งห่านย่างเป็ดย่าง(เปิดย่างตัวละ1300) รสชาติอาหารโดยรวมจะจืดตามสไตล์จีนๆเหมือนอาม๊าทำแบบไม่ใส่ผงชูรส แต่ว่าราคาที่คิดนี่ไม่ธรรมดาเลยนะครับ เช็คบิลมาราคา 800 กว่าบาท รูดบัตรไม่ได้(ต้องพันอัพ) ก็ฝากรีวิวไว้ให้ลองอ่านกันดู โดยส่วนตัวอาจมาลองชิมเมนูอืนอีก แต่คงจะไม่ใช่ร้านที่มาทานได้ประจำเหมือนทานข้าวที่บ้านตามคอนเส็ปร้านเป็นแน่ 